muzaffarnagar police line quarters painted saffron मु़जफ्फरनगर। यूपी में योगी आदित्यनाथ के मुख्यमंत्री बनने के बाद सरकारी इमारतों जिसमें खासकर थानों, अस्पतालों व स्कूलों के भगवा रंग से रंगने की खबरें आती रही हैं। परिवहन निगम की बसों को भी इसी रंग से रंगा गया है। अब मामला पुलिस आवास को रंगने का है। यहां पुलिस लाइन में बने सभी सरकारी आवासों को भगवा रंग से रंग दिया गया है। उत्तर प्रदेश की भगवा सरकार में रोडवेज बसें, सब्जी मंडिया ही क्या हाईवे के टोल प्लाजा के साथ-साथ अब यूपी पुलिस के आवास भी भगवा हो गए है। मुजफ्फरनगर में पुलिस लाइन के पुलिस क्वार्टर पर भगवा रंग देखने को मिल रहा है। पुलिस लाइन के अंदर बने पुलिस क्वार्टरों पर अब भगवा रंग बिखरने लगा है। पिछले कई वर्षों से पीले रंग में दिखाई देने वाले पुलिस लाइन में बने क्वार्टरों को पूरी तरह भगवा रंग में रंगा गया है। जो इस समय खास चर्चाओं का विषय भी बना हुआ। दरअसल सूबे में योगी आदित्यनाथ की सरकार आने के बाद भगव रंग का प्रचलन बढ़ गया है। पहले सरकारी दफ्तर सब्जी मंडी टोल प्लाजा और अब खाकी वर्दी (पुलिस कर्मी) वालों के पुलिस लाइन में बने सरकारी आवास भी भगवा रंग में रंग दिए गए है।